《至正二十一年春三月二日同孙大雅张孟肤縻仲明登虎丘访居中禅师不遇留题平远堂》
元代·成廷圭

三月二日春增华，泛舟也到王珣家。山中碧泉似𨤍醁，岩下绿草如袈裟。

荒坟无人见白虎，新城有树啼青鸦。居中老禅不得会，空索剑池同煮茶。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。